Nies li Ghamlu Gieh Lill-Art Twelidhom Ir-Rabat minn dejjem ta lill Malta nies li ħadmu għal-ġid tal-kom- munita', nies ta studju mhux komuni, nies politiċi, nies reliġjużi u nies li nsibuhom f'kull qasam ta' kultura u edukazzjoni. Kellna nies li għalkemm mhux Rabtin, iżda kienu marbutin mar-Rabat u ħadmu bi sħieħ għar- Rabat u n-nies tiegħu. Minn fuq din il-paġna qed nissuġerixxu biex issa li fir-Rabat għandna ħafna toroq ġodda, li għadhom bla isem, jiġu msemmija għal xi ħadd minn dawn ta' hawn taħt. OLAF FREDRICK GOLLCHER (1889-1962), pittur u. kittieb magħruf, għex fin-Norman House ta' l-Imdina, benefattur kbir-ta' Malta, għax għammar b'għamara antika il-Pa'azz ta' l-Inkwiżitur tal- Birgu, ħalla fundazzjoni għal Mużew Nazzjonali ta' l-Arti, fil-Belt Val- letta, u ħalla d-dar tiegħu kif kienet armata f'ħajtu bħala Museum għall-pubbliku. Hu kien President tal-Banda L'Isle Adam 1939-1947. ĠUŻEPPI DEPIRO (1877-1933), twieled il-Belt il-qadima minn familja Nobbli, għex ħajja qaddisa u ħallielna dak il-Monument ħai tas-Soċjeta' Missjunarja ta' San Pawl tar-Rabat. Il-fdal tiegħu jin- sab f'Sant'Agata r-Rabat. Hu kien membru attiv ħafna tal-fratel- lanza ta San Ġużepp u soċju onorarju tal-Għaqda Mużikali: L'Isle Adam. FRANCESCO CATANIA. — nutar magħruf ma' Malta kollha, u fundatur tal-Kapitlu tal-Kolleġġjata ta' San Pawl tar-Rabat. Mo- nument tiegħu jinsab fil-Parroċċa tar-Rabat. SIR PHILIP PULLICINO (1885-1960), minbarra li kien Imħallef ta' fama kbira, kien ukoll jokkupa diversi karigi Ċivili, u għall-merti tiegħu ir-Re Ġorġ V innominah ''Knight Bachelor' (Kt.). Kien president ta' l-Għaqda Mużikali L'Isle Adam bejn l-1926-1928. LORENZO GATT, twieled fl-1856-1926 mużiċista, kompożitur, u organista tal-Kattidral, kien direttur ta' ħafna baned fosthom tnejn militari ġo l-Imtarfa, u direttur tal-Banda L'Isle Adam bejn is- sena 1884-1888. Ta' min isemmi. lill-missieru, jiġifieri Gianpatist, kien organista magħruf ħafna, u ibnu s-Surmast Manwel twieled ir- Rabat fl-1899 ukoll kien mużiċista, kompożitur u organista tal-Kat- tidral. Hemm ħafna iżjed nies ta' din il-kwalita', iżda l-ispazju ma jipper- mettix.